DİM jurnalistlərə müraciət etdi » Etatist.com internet qəzeti
"DİM kütləvi proseslərin idarə olunmasında İKT-nin imkanlarından istifadə edən qurumlardan biridir"
Etatist.com-un məlumatına görə, müraciətdə qeyd olunub ki, DİM kütləvi proseslərin idarə olunmasında İKT-nin imkanlarından istifadə edən qurumlardan biridir:
Məlum olduğu kimi, bu gün sosial şəbəkələrdə və müxtəlif internet informasiya resurslarında bir abituriyentin ali təhsil müəssisələrinə yerləşdirmənin nəticəsi ilə bağlı elektron arayışının sürəti çıxarılmış (“screen” olunmuş) versiyası paylaşılıb. Qeyd edirik ki, həmin iş nömrəli abituriyent daha aşağı bal toplayıb və müsabiqədən keçməyib. Sadəcə olaraq imtahanın nəticəsi ilə bağlı olan arayış saxtalaşdırılaraq həmin namizədin yaz və yay imtahanlarında topladığı ballar daha yüksək qeyd olunub. Əslində isə abituriyentin balı aşağıdır. Bu saxta elektron arayış forması ilk olaraq özünü “təhsil eksperti” kimi təqdim edən bir nəfər tərəfindən yayımlanıb. Bunu isə çox təəssüf ki, bəzi sosial şəbəkə istifadəçiləri və KİV nümayəndələri DİM-ə müraciət etmədən, mötəbər olmayan informasiyanı DİM-lə dəqiqləşdirmədən ictimailəşdiriblər.